section_heading: Superhik
paragraph_text: Superhik, pravim imenom Ezekijel Bluff, siromašni je čistač ulica s posebnom moći: alkoholnim zadahom koji je u stanju svakoga oboriti na pod. Zbog činjenice da bogati ljudi bacaju smeće u kante, a siromašni ne, Superhik stječe naklonost prema njima te počinje krasti od siromašnih i davati bogatima, što je suprotnost engleskom junaku Robinu Hoodu. U kasnijim epizodama počet će krasti od bogatih i davati siromašnima, a na kraju će krasti samo za svoju korist. Zaljubljen je u kriminalku Beppu Joseph, od koje je pobjegao nakon vjenčanja, ali ju je kasnije ponovno pokušao osvojiti. U epizodi "Ralje" upao je u morskog psa iz Hudsona, nakon čega je zavladao šok zbog morskog psa koji govori. U epizodi "Neprijatelj broj 1" počinje živjeti sa siromašnim bračnim parom, Bertom i Bertom, čiji mu rajčica i luk daju snagu za zločinačke pothvate. U epizodi "Stranka pijančevanja" pokušao se baviti politikom, ali neuspješno. U epizodi "Osveta u dimu" napokon nestaje u petoj dimenziji s Morganom. Ponovno se pojavljuje u novim epizodama.